b"\n_START_ARTICLE_\nVincent Cassel\n_START_SECTION_\nBiografia\n_START_PARAGRAPH_\nVa estudiar al Centre Internacional de Valbonne._NEWLINE_Va seguir els cursos de la cantant Suzanne Sorano i els cursos d'acrob\xc3\xa0cia de l'Escola del circ d'Annie Fratellini. Fa cursos de com\xc3\xa8dia a l'Actors' Institute de Nova York i a l'Atelier Blanche Salant. Despr\xc3\xa9s, a Par\xc3\xads, entra en la companyia de Jean P\xc3\xa9rimony._NEWLINE_Els seus comen\xc3\xa7aments a la pantalla es fan amb  Les Cl\xc3\xa9s Du Paradis  de Philippe De Broca el 1991. Es fa con\xc3\xa8ixer llavors pel gran p\xc3\xbablic amb el paper de Vinz que encarna en La Haine de Mathieu Kassovitz el 1995, obtenint una nominaci\xc3\xb3 per al C\xc3\xa9sar a la millor esperan\xc3\xa7a masculina i del C\xc3\xa9sar al millor actor el mateix any._NEWLINE_En el rodatge de L'Appartement, l'any seg\xc3\xbcent, coneix la seva futura dona, l'actriu Monica Bellucci. Interpreta el 1997 un paper de travesti en Embrasse-moi Pasqualino, una com\xc3\xa8dia franco-italiana de Carmine Amoroso. Vincent Cassel forma part dels actors que doble la veu de Hugh Grant en les versions franceses de les pel\xc2\xb7l\xc3\xadcules._NEWLINE_Roda a grans produccions el 2000 amb El pacte dels llops i Els rius de color porpra, on coneix Matthieu Kassovitz. El 2001, obt\xc3\xa9 una segona nominaci\xc3\xb3 als Premis C\xc3\xa9sar pel seu paper d'anci\xc3\xa0 a Als meus llavis de Jacques Audiard._NEWLINE_Integra la saga Danny Ocean interpretant el franc\xc3\xa8s Fran\xc3\xa7ois Toulour a Ocean's Twelve el 2004, despr\xc3\xa9s repr\xc3\xa8n el seu paper a l'\xc3\xbaltima part de la trilogia el 2007, Ocean's Thirteen. El 2008, treu el d\xc3\xadptic Mesrine, L'Instinct de mort i L'Ennemi public n\xc2\xb0 1, on interpreta el paper del c\xc3\xa8lebre g\xc3\xa0ngster Jacques Mesrine. Aquesta actuaci\xc3\xb3 li suposa el C\xc3\xa9sar al millor actor en la cerim\xc3\xb2nia 2009. _NEWLINE_Al cinema estatunidenc, encarna sovint el paper del dolent com en Ocean's Twelve el 2002 i Ocean's Thirteen i Promeses de l'est el 2007.\n_START_SECTION_\nVida privada\n_START_PARAGRAPH_\nEst\xc3\xa0 casat amb Monica Bellucci, a qui coneix des de 1996 i amb qui t\xc3\xa9 dues filles, Deva nascuda el 12 de setembre de 2004 i L\xc3\xa9onie nascuda el 21 de maig de 2010, a Roma. \xc3\x89s un enamorat de la capoeira i practica aquesta art marcial brasilera a Ocean's Twelve."